Чаплічы (Лідскі раён)

Ча́плічы (трансліт.: Čapličy, руск.: Чапличи) — вёска ў Лідскім раёне Гродзенскай вобласці. Уваходзіць у склад Тарноўскага сельсавета. Знаходзіцца за 20 км на паўднёвы захад ад г. Ліда. Назва Cярод радуньскага баярства ў Перапісе войска ВКЛ 1528 г. згадваецца «Чапля Юшъковичъ». Гісторыя Вопіс парафій Лідскага дэканата ў 1784 г. згадвае Чаплічы як уласнасць Барымоўскай у складзе Няцецкай парафіі. Пасля трэцяга падзелу Рэчы Паспалітай (1795) вёска ў Расійскай імперыі. На пачатку ХХ ст. у Беліцкай воласці Лідскага павета, 309 жыхароў, 222 дзесяціны зямлі. Паводле польскага перапісу насельніцтва 1921 года вёска Беліцкай гміны Лідскага павета, 50 жылых пабудоў, 306 жыхароў. З 1939 года ў БССР. Да 26 чэрвеня 1965 года вёска ўваходзіла ў склад Канюшанскага сельсавета. Насельніцтва 1921 год — 306 чал. (50 двароў) 1940 год — 389 чал. (81 двор) 1960 год — 406 чал. 1996 год — 180 чал. (89 двароў) 2004 год — 103 чал. (53 двары) 2009 год — 77 чал. 2012 год — 63 чал. (35 гаспадарак) 2015 год — 54 чал. (30 гаспадарак) Гаспадарка Малочна-таварная ферма. Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Памяць: Ліда. Лідскі р-н: Гіст.-дак хронікі гарадоў і р-наў Беларусі / Рэдкал В. Баранаў і інш. — Мн.: Беларусь, 2004. ISBN 985-01-0522-4